cyanic-selkie/wikianc huggingface dataset:
กบฏดุซงญอ
เหตุการณ์ในพื้นที่
ข้อมูลจากชาวบ้านดุซงญอที่อยู่ในเหตุการณ์เล่าว่า ชาวบ้านส่วนหนึ่งขึ้นไปรวมตัวบนเขาเพื่อประกอบพิธีทางไสยศาสตร์ให้อยู่ยงคงกระพันเพื่อต่อสู้กับโจรจีนคอมมิวนิสต์ ในกลุ่มนี้ส่วนหนึ่งเป็นคนหนุ่มที่หนีการเกณฑ์ทหาร เพราะเชื่อว่าถ้าเป็นทหารเกณฑ์แล้วต้องถูกบังคับให้ไหว้พระพุทธรูป เจ้าหน้าที่ตำรวจขึ้นไปตามตัวชาวบ้านบนเขาให้ลงมา แต่ชาวบ้านไม่ยอม ขับไล่ตำรวจลงมา ตำรวจจึงรวมกลุ่มกันขึ้นไปยิงชาวบ้านบนเขา ชาวบ้านจึงหนีลงมารวมตัวกันที่สุเหร่าและบ้านของโต๊ะเปรัก ก่อนจะถูกตำรวจยกพลเข้ามาปราบ
อย่างไรก็ตามรายละเอียดของเหตุการณ์แตกต่างกันไปขึ้นกับว่าเป็นเอกสารของฝ่ายใด เอกสารของรัฐบาลไทยกับเอกสารที่เขียนโดยชาวมลายูให้ข้อมูลที่ต่างกันทั้งวันที่เกิดเหตุการณ์และจำนวนชาวบ้านดุซงญอผู้เสียชีวิต แต่จำนวนตำรวจที่เสียชีวิตตลอดเหตุการณ์ ข้อมูลส่วนใหญ่ระบุว่าอยู่ที่ราว 30 ศพ
ปฏิกิริยาของฝ่ายรัฐบาล
จอมพล ป. พิบูลสงครามตั้งคณะกรรมการขึ้นมาชุดหนึ่งเพื่อสอบสวนหาสาเหตุ โดยมีพระยาอมรฤทธิธำรง (พร้อม ณ ถลาง) เป็นประธานกรรมการ และ พ.ต.ท. เผ่า ศรียานนท์ เป็นรองประธาน ระหว่างการสอบสวน ทางจังหวัดนราธิวาสส่งโทรเลขเข้ามาขอกำลังทหาร ทางรัฐบาลตัดสินใจส่งเรือรบ 3 ลำที่ซ้อมรบในบริเวณนั้น และเครื่องบิน 1 ฝูง เข้าไป แต่เหตุการณ์สงบลงเสียก่อน
คณะกรรมการที่ได้รับการแต่งตั้งได้ลงไปสำรวจบริเวณที่เกิดเหตุ ผลการสอบสวนของคณะกรรมการ แจ้งว่าการจลาจลเกิดจากความเข้าใจผิด ราษฎรมาชุมนุมกันมากเพื่อเข้าร่วมพิธีทางไสยศาสตร์ จนเป็นที่ผิดสังเกตของตำรวจ จึงขอเข้าตรวจค้น ชาวบ้านไม่ยอมจึงเกิดการปะทะกัน เนื่องจากพบว่าคนในพื้นที่ไม่พอใจมาก อับดุลลา หวังปูเต๊ะ เสนอให้เชิญตนกู มะไฮยิดดินเข้ามาปรึกษาในกรุงเทพมหานคร แต่รัฐบาลไม่ได้ทำตาม
ปฏิกิริยาของคนในพื้นที่
ผลจากการปราบปรามครั้งนี้ฝ่ายชาวไทยมุสลิมเชื้อสายมลายูในพื้นที่ไม่พอใจการกระทำของรัฐมาก ดังที่เขียนไว้ในงานเขียนของอิมรอนว่า
ผลของการจลาจลทำให้ชาวไทยมุสลิมประมาณ 2,000 – 4,000 คนอพยพเข้าไปในสหพันธรัฐมลายู (ประเทศมาเลเซียปัจจุบัน) ความตึงเครียดในพื้นที่ ทำให้รัฐบาลประกาศสถานการณ์ฉุกเฉินในเขตจังหวัดชายแดนภาคใต้เพื่อปราบคอมมิวนิสต์
การอพยพของคนไทยเข้าสู่มาลายายังเกิดอย่างต่อเนื่อง ในเดือนมิถุนายน พ.ศ. 2491 นายกรัฐมนตรีกล่าวปราศัยผ่านทางวิทยุกระจายเสียงแห่งประเทศไทยชักชวนให้ชาวไทยมุสลิมกลับคืนถิ่นฐาน แต่การลักลอบเข้ามาลายายังเกิดขึ้นอยู่ต่อไป
ปฏิกิริยาจากสหพันธรัฐมาลายา
เหตุการณ์นี้สร้างความไม่พอใจให้กับชาวมลายูในมาลายามาก โดยมีสมาคมที่โกตาบาห์รูส่งสาส์นมายังรัฐบาลไทยให้มีการแก้ไขปัญหาสี่จังหวัดชายแดนภาคใต้อย่างสันติ และขอให้ปล่อยตัว หะยีสุหลง อับดุลกาเดร์ ที่ถูกจับในข้อหากบฏ ซึ่งนายกรัฐมนตรีในขณะนั้นรับปากว่าจะดูแลให้ดีที่สุด
ในขณะนั้นรัฐบาลไทยกับรัฐบาลมาลายามีความร่วมมือกันเพื่อปราบคอมมิวนิสต์ตามแนวชายแดน โดยฝ่ายไทยขอร้องไม่ให้ฝ่ายมาลายาช่วยเหลือกลุ่มแบ่งแยกดินแดนในไทย ส่วนรัฐบาลมาลายาต้องการให้ไทยร่วมมือกับมาลายาในการปราบปรามพรรคคอมมิวนิสต์มาลายาที่มีฐานที่มั่นบางส่วนในฝั่งไทย ความร่วมมือนี้ทำให้มีการกวดขันและลาดตระเวนตามแนวชายแดนมากขึ้น
การประกาศภาวะฉุกเฉินเพื่อปราบคอมมิวนิสต์ในไทยทำให้หนังสือพิมพ์มาลายาโจมตีว่ารัฐบาลไทยหาโอกาสจะฆ่าชาวไทยมุสลิมที่อยู่ตรงข้ามกับรัฐบาล ทำให้รัฐบาลไทยต้องออกมาแถลงข่าวว่า จะมีการปฏิรูปอย่างกว้างขวางในสี่จังหวัดภาคใต้ โดยยึดถือตามรายงานของคณะกรรมการที่ลงพื้นที่ นำโดยนายอับดุลลา หวังปูเต๊ะ
อนุสาวรีย์ลูกปืน
อนุสาวรีย์ลูกปืนเป็นอนุสาวรีย์ที่สร้างขึ้นเพื่อรำลึกถึงเหตุการณ์กบฏดุซงญอแต่ไม่เป็นที่รู้จักกันมากนัก ตั้งอยู่ภายในบริเวณสถานีตำรวจภูธรอำเภอเมือง จังหวัดนราธิวาส สร้างเป็นรูปลูกกระสุนปืน ตั้งอยู่บนฐานทรงกลม 3 ชั้น สูง 36, 30, และ 30 เซนติเมตรตามลำดับจากล่างขึ้นบน ตัวกระสุนปืนมีเส้นผ่านศูนย์กลาง 34 เซนติเมตร ส่วนปลอกกระสุนสูง 150 เซนติเมตร มีช่องสี่เหลี่ยมในส่วนใกล้หัวกระสุนซึ่งสูง 25 เซนติเมตร รวมความสูงของกระสุนปืน 245 เซนติเมตร กล่าวกันว่ามีการบรรจุอัฐิ​ของตำรวจที่เสียชีวิตในเหตุการณ์กบฏดุซงญอไว้ภายใน
ซารูมาน
ซารูมาน (Saruman) เป็นตัวละครในนิยายเรื่อง เดอะลอร์ดออฟเดอะริงส์ ซึ่งประพันธ์โดย เจ. อาร์. อาร์. โทลคีน ชื่อ ซารูมาน เป็นคำในภาษาเวสทรอนที่มนุษย์แห่งมิดเดิลเอิร์ธใช้เรียกเทพไมอาองค์นี้ พวกเอลฟ์เรียกเขาว่า คูรูเนียร์ ชื่อเดิมของเขาคือ คูรูโม เป็นหนึ่งในห้าไมอาร์ที่ปวงเทพส่งมาช่วยเหลือมิดเดิ้ลเอิร์ธในช่วงยุคที่สาม  โดยเทพไมอาร์ทั้งห้าใช้ร่างจำแลงมาในรูปชายชรา และเรียกตัวเองว่า อิสทาริ หรือ พ่อมด ซารูมานได้รับฉายาว่า พ่อมดขาว เป็นผู้มีพลังอำนาจสูงสุดในหมู่พ่อมดทั้งห้า
ประวัติ
เดิมซารูมานเป็นเทพไมอาในสังกัดของอาวเล เป็นผู้มีทักษะฝีมือสูง ชื่อของเขา "คูรูโม" ในภาษาเควนยา หรือ "คูรูเนียร์" ในภาษาซินดารินมีความหมายว่า "บุรุษผู้เปี่ยมทักษะ"  เขาเป็นหนึ่งในสองไมอาร์ชุดแรกที่ได้รับเลือกให้มายังมิดเดิลเอิร์ธ  ซารูมานมีผู้มีวาทศิลป์ สามารถเกลี้ยกล่อมชักจูงใจผู้คนได้ดี เขาได้ร่วมกับพวกเอลฟ์ชั้นเจ้านาย เช่นกาลาเดรียล และเอลรอนด์ ก่อตั้งสภาขาว เพื่อร่วมมือกันต่อต้านเซารอน
ซารูมานร่วมมือกับสภาขาวเพื่อต้านอำนาจเซารอน ขณะเดียวกันเขาก็ออกค้นหาแหวนเอกเองด้วย ด้วยหวังจะเป็นผู้มีอำนาจสูงสุดเสียเอง เมื่อเซารอนและเหล่าภูตแหวนเรืองอำนาจขึ้น เขาแสร้งทำเป็นยอมร่วมมือด้วย และยกทัพไปโจมตีแคว้นโรฮันเพื่อตัดกำลังไม่ให้โรฮันยกทัพไปช่วยเหลือมินัสทิริธ เมืองหลวงของกอนดอร์ ซึ่งเซารอนจะเป็นฝ่ายยกทัพไปโจมตี
แต่การศึกกับแคว้นโรฮันไม่เป็นไปตามคาด มิหนำฝ่ายมนุษย์ยังได้รับความช่วยเหลือจากพวกเอนท์ ที่พากันยกทัพมาถล่มออร์ธังก์จนหมดหนทางสู้ ซารูมานกับเวิร์มทังสมุนเอกหลบหนีไปยังแคว้นไชร์ แต่ภายหลังซารูมานก็ถูกเวิร์มทังหักหลัง และสังหารเขา หลังจากตายไปแล้ว วิญญาณของเขาได้พยายามจะกลับทวีปอามันแต่ถูกเหล่าปวงเทพปฏิเสธไม่ให้เข้ามาเพราะความชั่วของเขาที่ได้ก่อเอาไว้ ทำให้วิญญาณของเขาต้องคอยวนเวียนทั่วมิดเดิลเอิร์ธไปอย่างชั่วกัปชั่วกัลป์
โรงเรียนปิยะบุตร์
โรงเรียนปิยะบุตร์ ตั้งอยู่เลขที่ 133 หมู่ 6 ตำบลโพนทอง อำเภอบ้านหมี่ จังหวัดลพบุรี รหัสไปรษณีย์ 15110 ภายใต้สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ เป็นสถานศึกษาระดับมัธยมศึกษาของรัฐ จัดการเรียนการสอนตามหลักสูตรการศึกษาขั้นพื้นฐาน เปิดสอนตั้งแต่ระดับชั้นมัธยมศึกษาปีที่ 1 - 6 ปัจจุบันมีนักเรียนประมาณ 589 คน และมีบุคลากรรวมทั้งสิ้น 47 คน  จัดเป็นโรงเรียนมัธยมศึกษาขนาดกลาง โรงเรียนวิถีพุทธ และผ่านการรับรองให้เป็นโรงเรียนต้นแบบโรงเรียนในฝัน (โรงเรียนดีประจำอำเภอ) เมื่อวันที่ 8 กุมภาพันธ์ 2554
ประวัติโรงเรียน
โรงเรียนปิยะบุตร์ เดิมเป็นโรงเรียนราษฎร์ รับวิทยฐานะเทียบเท่าโรงเรียนรัฐบาล ได้รับอนุญาตจาก กระทรวงศึกษาธิการให้จัดตั้งขึ้นเมื่อวันที่วันที่ 4 กุมภาพันธ์ พ.ศ. 2502 ตั้งอยู่เลขที่ 133 หมู่ 6 ตำบลโพนทอง อำเภอบ้านหมี่ จังหวัดลพบุรี เป็นโรงเรียนในระดับมัธยมศึกษา ผู้ก่อตั้งคือ พล.ต.ท.สงวน และคุณหญิงบุญช่วย จิตตาลาน ปัจจุบันมีนางพรทิพย์ ทานะมัย เป็นผู้อำนวยการโรงเรียนปิยะบุตร์คนปัจจุบัน
ประวัตินามของโรงเรียน
โรงเรียนปิยะบุตร์นั้นเป็นโรงเรียนที่ไม่ได้ตั้งตามตำบล อำเภอ หรือจังหวัดที่เหมือนกับโรงเรียนมัธยมศึกษาอื่น ๆ ทั่วไป จากชื่อของโรงเรียนปิยะบุตร์นั้น คำว่า ปิยะบุตร์ อาจจะเป็นเพราะว่าผู้ก่อตั้งท่านมีความเคารพในองค์พระบาทสมเด็จพระปิยะมหาราช หรือพระบาทสมเด็จพระจุลจอมเกล้าเจ้าอยู่หัว รัชกาลที่ 5 ของปวงชนชาวไทย ประดุจพระบิดา และผู้ก่อตั้งยังได้ตั้งชื่อบุตรชายของตนว่า ปิยะ อีกด้วย ดังนั้นสิ่งที่ยึดเหนี่ยวจิตใจของบรรดาชาวปิยะบุตร์จึงมักเกี่ยวข้องกับองค์พระบาทสมเด็จจุลจอมเกล้าเจ้าอยู่หัว ซึ่งสีประจำโรงเรียนปิยะบุตร์นั้นเป็นสีชมพู-ขาว ก็ยังเป็นสีประจำพระชนมวารของพระองค์ด้วย
อาคารสถานที่
โรงเรียนปิยะบุตร์ มีพื้นที่ทั้งสิ้น 12 ไร่ 3 งาน 64 ตารางวา และมีอาคารเรียนต่างๆ ดังนี้
ชาติชาย เชี่ยวน้อย
ชาติชาย เชี่ยวน้อย หรือเป็นที่รู้จักว่า ชาติชาย แหลมฟ้าผ่า หรือชื่อจริง นริศ เชี่ยวน้อย (10 ตุลาคม พ.ศ. 2485 – 21 มกราคม พ.ศ. 2561) เป็นนักมวยสากลอาชีพชาวไทย แชมป์โลก WBCและแชมป์โลก WBAในรุ่นฟลายเวท เขาคว้าแชมป์ WBC (แชมป์โลกรุ่นฟลายเวท) สองครั้งติดต่อกัน และ WBA แชมป์เปี้ยนชีพ หนึ่งครั้งก่อนที่จะสละสิทธิ์ในที่สุด
ในปีต่อมา เขาสนับสนุนการเปิดตัวระดับอาชีพของ มาซาโอะ โอบะ หลานชายของเขาเมื่ออายุ 36 ปี นักมวยชาวญี่ปุ่นและแชมป์ชาวไทยในเวลาต่อมา,Soh Ohba
วัยเด็ก
ชาติชายมีชื่อจริงว่า นริศ เชี่ยวน้อย เกิดเมื่อวันที่ 10 ตุลาคม พ.ศ. 2485 ที่ย่านหัวลำโพง อำเภอปทุมวัน จังหวัดพระนคร เป็นบุตรคนที่ 3 ของ ร้อยตำรวจตรี สุจิต และนางรักสอาด เชี่ยวน้อย ในจำนวนพี่น้อง 9 คน ฐานะครอบครัวของชาติชายนับว่ายากจน หลังจบ ป.4 จากโรงเรียนวัดเครือวัลย์แล้ว ชาติชายต้องออกมาช่วยพ่อแม่ทำมาหากิน โดยชาติชายชกมวยครั้งแรกเมื่ออายุได้ 14 ปี ที่ค่ายมวย "ลูกวังเดิม" หลังวัดใหม่พิเรนทร์ อำเภอบางกอกใหญ่ จังหวัดธนบุรี โดยการชกครั้งแรกของชาติชายชนะน็อกยก 2 ได้เงินรางวัล 50 บาท โดยใช้ชื่อว่า "ธนูน้อย ลูกวังเดิม"
เริ่มชกมวย
จากนั้นจึงได้ย้ายค่ายมาอยู่กับ หม่อมหลวงสุทัศน์ สุประดิษฐ์ เจ้าของค่าย "แหลมฟ้าผ่า" จึงได้เปลี่ยนชื่อมาเป็น "ชาติชาย แหลมฟ้าผ่า" โดยชื่อชาติชายนั้น มาจากชื่อของ "ชาติชาย รัตนสิทธิ์" อดีตนักมวยไทยชื่อดัง และจากชื่อนี้เองที่ได้สร้างประสบการณ์และชื่อเสียงให้กับชาติชาย ก่อนจะเปลี่ยนเป็น "ชาติชาย เชี่ยวน้อย" ตามนามสกุลตัวเอง ในเวลาต่อมา โดยได้ตระเวนชกไปทั่วทั้งในและต่างประเทศมากกว่า 50 ไฟท์ รวมทั้งเอาชนะคะแนน ซันวาตอเร่ เบอรูนนี่ แชมป์โลกชาวอิตาลี ผู้ได้แชมป์จากโผน กิ่งเพชร ในการชกนอกรอบด้วย สร้างความมั่นใจอย่างมาก จากนั้นจึงได้ขึ้นชิงแชมป์โลกกับ วอลเตอร์ แม็คโกแวน นักมวยชาวอังกฤษ เมื่อวันที่ 30 ธันวาคม พ.ศ. 2509 ที่อินดอร์สเตเดียม หัวหมาก โดยชาติชายสามารถชนะทีเคโอไปได้ในยกที่ 9
แชมป์โลกคนที่สอง
ชาติชาย นับได้ว่าเป็นแชมป์โลกคนหนึ่งที่อยู่ในความทรงจำของแฟนมวยและบุคคลร่วมสมัยตลอดกาลไม่แพ้ โผน กิ่งเพชร แชมป์โลกคนแรก หรือแชมป์โลกคนอื่น ๆ เลย โดยชาติชายเป็นแชมป์ถึง 3 สมัย ครองแชมป์ทั้งสถาบันสภามวยโลก (WBC) และสมาคมมวยโลก (WBA) รวมถึงเดอะริง (The Ring) มีไฟท์ในความทรงจำหลายไฟท์ เช่น การป้องกันตำแหน่งกับ พันธุ์ทิพย์ แก้วสุริยะ เจ้าของฉายา เสือหมัดซ้าย นักมวยชาวไทยด้วยกันเอง ที่เรียกว่าเป็น ศึกสายเลือด ครั้งแรกของวงการมวยไทย การผลัดแพ้ - ชนะ แอฟเฟรน ทอร์เรส นักมวยชาวเม็กซิกัน ที่แฟนมวยชาวไทยตั้งฉายาให้ว่า ไอ้แมงป่อง หรือการชกกับ มาซาโอะ โอบะ นักมวยอันตรายชาวญี่ปุ่น รวมถึงการชกกับ เบิกฤกษ์ ชาติวันชัย นักมวยชาวไทยระดับแชมป์โลกอีกคน   โดยชาติชายได้มีโอกาสชกต่อหน้าพระพักตร์ พระบาทสมเด็จพระมหาภูมิพลอดุลยเดชมหาราช บรมนาถบพิตร หลายต่อหลายครั้ง และมีพระกรุณาต่อชาติชายอย่างหาที่สุดมิได้ ซึ่งสิ่งเหล่านี้ยังคงตรึงอยู่ในความทรงจำของชาติชายตราบจนปัจจุบัน
ชีวิตส่วนตัว
ชาติชาย เชี่ยวน้อย เป็นนักมวยรูปร่างเล็ก แต่มีจิตใจที่กล้าหาญ ไม่กลัวใคร เป็นมวยในสไตล์ไฟเตอร์ เดินหน้าไม่มีหยุด ชกสนุก เดินทางไปชกทั่วโลก มีสถิติการชกมากมาย จนนับได้ว่าเป็นแชมป์โลกที่มีสถิติการชกมากที่สุดของไทยตราบจนปัจจุบัน จนได้รับฉายาจากแน็ต แฟลชเชอร์ บรรณาธิการนิตยสารเดอะริง ว่า มาร์ซีอาโนน้อยแห่งเอเชีย (มาจาก รอคกี มาร์ซีอาโน แชมป์โลกรุ่นเฮฟวี่เวทผิวขาว ชาวอเมริกันร่วมสมัย) ที่ขากางเกงของชาติชายเมื่อขึ้นชก จะปักอักษรคำว่า BOY ไว้เสมอ โดยเป็นชื่อเล่นของลูกชายคนแรกคือ จรัลโรจน์ เชี่ยวน้อย รวมถึงคำว่า BLE ด้วย ซึ่งเป็นชื่อเล่นของลูกชายคนที่สอง คือ สัญชัย เชี่ยวน้อย แต่กางเกงแบบหลังนี้ไม่ค่อยเป็นที่คุ้นเคยเหมือนแบบแรก
ชาติชาย เป็นนักมวยที่ตระเวนชกไปทั่วโลก ไปในหลายประเทศ ทั้งที่กัมพูชา, ญี่ปุ่น หรือนิคารากัว จึงมีสถิติการชกที่มากมาย และทำให้เป็นนักมวยที่สามารถใช้ภาษาอังกฤษและภาษาญี่ปุ่นได้เป็นอย่างดี เนื่องด้วยเป็นคนที่ชื่นชอบเสวนาและคบหากับชาวต่างชาติ ชาติชายโดยปกติแล้ว เป็นนักมวยที่ประสบปัญหาการลดน้ำหนักตัวเป็นอย่างมากในการชกแต่ละครั้ง ในบางครั้งเคยลดเกือบถึง 20 กิโลกรัม จนหลายครั้งเจ้าตัวเกิดความเครียด จนทำร้ายตัวเองด้วยการใช้ศีรษะโขกกับฝาผนังบ้าน หรือแม้กระทั่งกระโดดจากเฟอร์นิเจอร์แล้วทิ้งศีรษะลงฟาดกับพื้นก็มี เหล่านี้แม้กระทั่งครอบครัวก็ไม่อาจจะช่วยอะไรได้
ชาติชายเสียชีวิตเมื่อวันที่ 21 มกราคม พ.ศ. 2561 ที่โรงพยาบาลนพรัตนราชธานี เขตคันนายาว กรุงเทพมหานคร ด้วยภาวะปอดติดเชื้อ สิริอายุได้ 76 ปี
Soh Ohba,นักมวยชาวญี่ปุ่น Soh ได้รับการสนับสนุนมากมายเมื่อเขาเปิดตัวอาชีพในประเทศไทยเมื่ออายุ 36 ปี
สถิติการชก (เฉพาะที่ไปชกต่างประเทศ)
ชาติชายเป็นนักมวยสากลชาวไทยที่ออกไปชกต่างแดนหลายครั้งทั้งชกป้องกันแชมป์และชกนอกรอบ เท่าที่บันทึกได้มีดังต่อไปนี้
หม่อมหลวงณัฏฐกรณ์ เทวกุล
ร้อยตรี หม่อมหลวงณัฏฐกรณ์ เทวกุล พิธีกร และผู้ดำเนินรายการโทรทัศน์  อดีตผู้สมัครรับเลือกตั้งผู้ว่าราชการกรุงเทพมหานคร พ.ศ. 2552 และความรู้ความสามารถในการเป็นพิธีกร ทั้งเรื่องประเด็นข่าวเศรษฐกิจ และต่างประเทศอีกด้วย
ประวัติ
หม่อมหลวงณัฏฐกรณ์ เทวกุล มีชื่อเล่นว่า “ปลื้ม” แต่นิยมเรียกโดยทั่วไปว่า "คุณปลื้ม" หรือ "หม่อมปลื้ม" เกิดวันที่ 10 กันยายน พ.ศ. 2519 เป็นบุตรชายของหม่อมราชวงศ์ปรีดิยาธร เทวกุล อดีตรองนายกรัฐมนตรี ในรัฐบาลพลเอก สุรยุทธ์ จุลานนท์และรัฐบาลพลเอก ประยุทธ์ จันทร์โอชา และอดีตผู้ว่าการธนาคารแห่งประเทศไทย กับปอลิน อินทสุกิจ ชีวิตส่วนตัว หม่อมหลวงณัฏฐกรณ์สมรสกับณัฐรดา อภิธนานนท์ ในวันที่ 7 ตุลาคม พ.ศ. 2553 ณ ห้องสกุณตลาบอลรูม โรงแรมเพนนินซูล่า โดยมีบุตร 1 คนชื่อ ด.ช.กริชกุลธร เทวกุล ณ อยุธยา มีชื่อเล่นว่า "เจม"
บทบาททางการเมือง
ต่อมาได้ลงสมัครรับเลือกตั้งอีกครั้งหนึ่ง ในการเลือกตั้งผู้ว่าราชการกรุงเทพมหานคร พ.ศ. 2552 ซึ่ง ม.ล.ณัฏฐกรณ์ ได้หมายเลข 8 มีคะแนนนำมาเป็นลำดับที่หนึ่งตามโพลล์แค่ในช่วงต้น ผลการเลือกตั้งสุดท้ายได้คะแนนมาเป็นลำดับที่ 3
ในช่วงวิกฤตการณ์การเมืองในประเทศไทย พ.ศ. 2548-2552 ม.ล.ณัฏฐกรณ์ ซึ่งมีบทบาทเป็นสื่อสารมวลชน ได้วิพากษ์วิจารณ์การเคลื่อนไหวของพันธมิตรประชาชนเพื่อประชาธิปไตยและกลุ่มแนวร่วมอย่างรุนแรงตลอด และวิจารณ์บทบาทการทำหน้าที่ของ นางสาวรสนา โตสิตระกูล สมาชิกวุฒิสภากรุงเทพมหานคร อย่างรุนแรง ม.ล.ณัฏฐกรณ์ มีบทบาทในการเสนอแนะแนวคิดให้กับกลุ่มแนวร่วมประชาธิปไตยต่อต้านเผด็จการแห่งชาติ และได้ออกมาตอบโต้แทนกลุ่มแนวร่วมประชาธิปไตยต่อต้านเผด็จการแห่งชาติถึงกรณีผังล้มเจ้า ผ่านทางวอยซ์ทีวี เขาออกขอโทษประชาชนกรณีวาทกรรม คอรัปชั่นไม่ใช่อุปสรรคในการพัฒนาประเทศ
ในปี พ.ศ. 2559 เขาวิจารณ์ว่า คณะรักษาความสงบแห่งชาติ อาจอยู่เบื้องหลัง คณะกรรมการป้องกันและปราบปรามการทุจริตแห่งชาติ ที่สั่งฟ้อง นายสรยุทธ สุทัศนะจินดา คณะรักษาความสงบแห่งชาติ กำลังเชือดไก่ให้ลิงดู ในวันที่ 15 สิงหาคม พ.ศ. 2557 คณะกรรมการกิจการกระจายเสียงและกิจการโทรทัศน์ สั่งให้เขาถูกพักงานกับ วอยซ์ทีวี ตามที่ทาง วอยซ์ทีวี เสนอส่งผลให้เขาเป็นอดีตพิธีกร ทุกรายการของ วอยซ์ทีวี ทันที จนกระทั่งครบกำหนดพักงาน เขากลับมาทำงานเป็นพิธีกรอีกครั้ง ในวันที่ 25 สิงหาคม พ.ศ. 2559
ในปี พ.ศ.2565 เขาถูกฟ้องร้องโดยอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ซึ่งเป็นหัวหน้าพรรคภูมิใจไทย เนื่องจากได้แสดงความคิดเห็นในรายการ The Daily Dose Live ยามเช้า โดยมีการเรียกชื่อพรรคภูมิใจไทยในลักษณะประชดประชันว่า"พรรคกัญชา" ซึ่งเป็นการพูดในลักษณะวิพากษ์วิจารณ์นโยบายกัญชาเสรีของรัฐบาลและมองว่ากัญชาควรให้กลับไปเป็นยาเสพติดเช่นเดิม โดยนายศุภชัย ใจสมุทร แถลงข่าวว่าจะเรียกร้องให้สมาชิกพรรคทั่วราชอาณาจักรฟ้องในข้อหาหมิ่นประมาทโดยการโฆษณา (ซึงเป็นลักษณะเดียวกับกรณีที่ให้สมาชิกพรรคแจ้งความเอาผิดผู้ดำเนินรายการ "เนชั่นสุดสัปดาห์" เมื่อปลายปี พ.ศ. 2562 ) โดยเขาได้งดจัดรายการรอบเช้าเพื่อไปพบพนักงานสอบสวนที่สถานีตำรวจภูธรจังหวัดบุรีรัมย์เพื่อรับทราบข้อกล่าวหาดังกล่าวตามหมายเรียกซึ่งติดอยู่หน้าบ้าน
ความขัดแย้งกับนายสรยุทธ สุทัศนะจินดา
ในกลางปี พ.ศ. 2550 รายการเรื่องเล่าเช้านี้ทางช่อง 3 โดย นายสรยุทธ สุทัศนะจินดา พิธีกรและผู้จัดรายการได้เชิญชวน ม.ล.ณัฏฐกรณ์ ให้มาเป็นหนึ่งในพิธีกรร่วมด้วย แต่หลังจากทำหน้าที่นี้ได้ไม่นาน ม.ล.ณัฏฐกรณ์ ก็ได้ถอนตัวออกไป โดยให้เหตุผลว่านายสรยุทธไม่เคยให้เกียรติตนรวมทั้งไม่ชอบในการนำเสนอข่าวของนายสรยุทธด้วย แต่กระนั้น ม.ล.ณัฏฐกรณ์ ก็ยังคงทำหน้าที่ผู้ประกาศข่าวทางช่อง 3 เหมือนเดิม
รายชื่อแขกในพระราชพิธีราชาภิเษกของสมเด็จพระเจ้าชาลส์ที่ 3 และสมเด็จพระราชินีคามิลลา
พระราชพิธีราชาภิเษกของสมเด็จพระเจ้าชาลส์ที่ 3 และสมเด็จพระราชินีคามิลลาในฐานะพระมหากษัตริย์และสมเด็จพระราชินีแห่งสหราชอาณาจักรและเครือจักรภพจัดขึ้นในวันที่ 6 พฤษภาคม ค.ศ. 2023 โดยมีผู้ได้รับเชิญประมาณ 2,200 คน ซึ่งรวมถึงสมาชิกราชวงศ์ ผู้แทนจากนิกายคริสตจักรแห่งอังกฤษ นักการเมืองที่มีชื่อเสียงจากสหราชอาณาจักรและเครือจักรภพ ตลอดจนประมุขแห่งรัฐและเชื้อพระวงศ์ต่างประเทศ แขกจาก 203 ประเทศได้รับเชิญเข้าร่วมพิธีนี้
ต่อไปนี้เป็นรายพระนามและชื่อพระบรมวงศานุวงศ์และพระประยูรญาติของสมเด็จพระเจ้าชาลส์ที่ 3 และสมเด็จพระราชินีคามิลลา รวมถึงพระบรมวงศ์ต่างประเทศและบุคคลสำคัญที่เสด็จพระราชดำเนินและเดินทางเข้าร่วมพระราชพิธี
พระราชสันตติวงศ์ในสมเด็จพระเจ้าจอร์จที่ 6
พระโอรส-ธิดาในเจ้าหญิงมาร์กาเร็ต เคานท์เตสแห่งสโนว์ดอน และครอบครัว:
พระราชสันตติวงศ์ในสมเด็จพระเจ้าจอร์จที่ 5
พระราชนัดดาในสมเด็จพระเจ้าจอร์จที่ 5 และครอบครัว:
พระราชวงศ์ต่างประเทศ
ตามราชประเพณี พระมหากษัตริย์จากต่างประเทศไม่ได้ทรงเข้าร่วมพระราชพิธีราชาภิเษก แต่สมาชิกพระราชวงศ์ต่างประเทศหรือผู้แทนพระองค์เข้าร่วมแทน อย่างไรก็ตาม พระมหากษัตริย์จากต่างประเทศทั้ง 9 พระองค์ได้ยืนยันการเข้าร่วมพระราชพิธีราชาภิเษกแล้ว
พลเมือง
ผู้ได้รับเหรียญเกียรติยศแห่งจักรวรรดิอังกฤษ จำนวน 450 รายได้รับเชิญให้เข้าร่วมงานพระราชพิธีที่มหาวิหารเวสต์มินสเตอร์แอบบีย์ เพื่อระลึกถึงการรับใช้และการสนับสนุนของพวกเขาต่อชุมชนในท้องถิ่น โดยเฉพาะอย่างยิ่งในช่วงการระบาดทั่วของโควิด-19 ตัวแทนจากองค์กรการกุศลอีก 400 คนได้รับเชิญให้เข้าร่วมชมพระราชพิธีราชาภิเษกและขบวนแห่ที่โบสถ์เซนต์มาร์กาเร็ต ในมหาวิหารเวสต์มินสเตอร์แอบบีย์ 200 คนได้รับเลือกจากสมเด็จพระเจ้าชาลส์ที่ 3 และสมเด็จพระราชินีคามิลลาจากกองทุน Prince's Trust, กองทุน Prince's Foundation, กองทุนของบาร์นาโด, กองทุนการรู้หนังสือแห่งชาติ และอิโบนีฮอร์สคลับ อีก 200 คนได้รับการเสนอชื่อโดยรัฐบาลในสมเด็จฯ เพื่อรับรู้ถึงการมีส่วนร่วมของพวกเขาในวันพระราชพิธีราชาภิเษกและรวมถึงผู้คนจากสมาคมลูกเสือแห่งสหราชอาณาจักร สมาคมเนตรนารีแห่งสหราชอาณาจักร องค์กรรถพยาบาลเซนต์จอห์น และโครงการบริการพลเมืองแห่งชาติ
ผู้ที่ไม่ได้ร่วมพระราชพิธีราชาภิเษก
แหล่งข่าวจากอังกฤษรายงานว่ารัฐบาลของประเทศอัฟกานิสถาน ประเทศเบลารุส ประเทศอิหร่าน ประเทศพม่า ประเทศรัสเซีย ประเทศซีเรีย และประเทศเวเนซุเอลา ไม่ได้รับเชิญให้เข้าร่วมพิธีราชาภิเษก ในทำนองเดียวกัน คำเชิญถูกส่งไปยังนักการทูตอาวุโสของประเทศเกาหลีเหนือและประเทศนิการากัวเท่านั้น แทนที่จะเป็นถึงผู้นำตามลำดับ
ทอมัส อัลเดอร์
ทอมัส อัลเดอร์ (1 มกราคม ค.ศ. 1932 – 6 พฤษภาคม ค.ศ. 1968) เป็นนักแสดงชายชาวเยอรมัน
เมษายน พ.ศ. 2554
'''เมษายน พ.ศ. 2554''' เป็นเดือนที่ 4 ของปี พ.ศ. 2554 วันแรกของเดือนเป็นวันศุกร์ วันสุดท้ายของเดือนเป็นวันเสาร์
ฟริทซ์ อัลแบร์ที
ฟริทซ์ อัลแบร์ที (Fritz Alberti; 22 ตุลาคม ค.ศ. 1877 – 15 กันยายน ค.ศ. 1954) เป็นนักแสดงชายชาวเยอรมัน เขาเริ่มแสดงละครตั้งแต่ปี ค.ศ. 1921 ถึง ค.ศ. 1935
เซตคันทอร์
เซตคันทอร์ (Cantor set) เป็นเซตในทางคณิตศาสตร์ที่เสนอขึ้นโดยนักคณิตศาสตร์ชาวเยอรมัน เกออร์ค คันทอร์ เป็นเซตที่ประกอบด้วยจุดบนเส้นตรงที่มีคุณสมบัติที่พิเศษและซับซ้อน จากการพิจารณาเซตนี้ คันเตอร์และนักคณิตศาสตร์ท่านอื่น ๆ วางรากฐานวิชาทอพอโลยีทั่วไป (General topology) ถึงแม้ว่าคันเตอร์จะนิยามเซตในแบบกว้าง ๆ และเป็นนามธรรม เซตคันเตอร์ที่แพร่หลายสุดคือ เซตเทอร์นารี (Cantor ternary set) ซึ่งสร้างโดยการนำเศษหนึ่งส่วนสามของเส้นตรงออก
วิธีการสร้างเซตเทอร์นารี
เซตเทอร์นารีของคันทอร์ สร้างโดยการลบช่วงเปิดขนาดหนึ่งในสามของเส้นตรงแต่ละท่อนออกไปเรื่อย ๆ โดยเริ่มจากเส้นตรงหรือช่วงปิด [0, 1] ลบครั้งแรกจะเหลือ [0, 1/3] ∪ [2/3, 1] ซึ่งเป็นเส้นตรงสองท่อน ถัดจากนี้ก็ลบหนึ่งในสามของแต่ละท่อนไปเรื่อย ๆ ไม่มีที่สิ้นสุด เซตเทอร์นารีของคันทอร์ คือเซตของจุดในช่วง [0, 1] ที่เหลือจากการลบ
รูปต่อไปนี้แสดงการลบ 6 ครั้งแรกในการสร้างเซตเทอร์นารี
เซตคันทอร์รูปแบบอื่น ๆ ก็ล้วนถูกสร้างด้วยวิธีแบบเดียวกันและมีคุณสมบัติเหมือนกับเซตเทอร์นารี ต่อไปจะกล่าวถึงเซตคันทอร์โดยใช้เซตเทอร์นารีเป็นตัวอย่างการอธิบาย
อะไรอยู่ในเซตคันทอร์
เนื่องจากเซตคันทอร์ถูกนิยามด้วยจุดที่เหลือจากการลบ ถ้าคำนวณความยาวทั้งหมดที่ถูกลบออกไปด้วยอนุกรมเรขาคณิต
ดังนั้นส่วนที่หลงเหลือจากการลบ คือ 1 - 1 = 0 นั่นคือเซตคันทอร์มีเมเชอร์เป็นศูนย์ แต่เซตคันทอร์ไม่ใช่เซตว่าง ตัวอย่างเช่น จุด 1/3 และ 2/3 ที่เหลือจากการลบครั้งแรกจะไม่ถูกลบในขั้นถัด ๆ ไป ทั้งสองจุดนี้เป็นสมาชิกของเซต
บุญข้าวหลาม
บุญข้าวหลาม เป็นประเพณีการทำบุญด้วยข้าวหลามของชาวไทพวน กระทำเป็นประจำทุกปีในวันขึ้น 15 ค่ำ เดือน 3 หลังจากเสร็จสิ้นฤดูเก็บเกี่ยว เพื่อแสดงถึงความอิ่มหนำสำราญและช่วยสืบทอดพุทธศาสนาได้อีกทางหนึ่ง เพราะการทำบุญด้วยข้าวหลามเป็นหนึ่งในลักษณะทาน 9 ครั้งตามพุทธประวัติ
การเตรียมทำบุญข้าวหลามจะเริ่มขึ้นในวันขึ้น 14 ค่ำ เดือน 3 ก่อนวันพระหนึ่งวันหรือเรียกกันว่าวันโกน ฝ่ายชายจะไปตัดไม้ไผ่อ่อนเป็นท่อน ๆ ตามขนาดของปล้องโดยให้ด้านหนึ่งติดปล้องไว้เพื่อป้องกันไม่ให้รั่ว ฝ่ายหญิงเตรียมแช่ข้าวเหนียว ขูดมะพร้าว ปรุงข้าวหลามให้ได้สามรส คือ หวาน มัน เค็ม สำหรับกรอกใส่กระบอกไม้ไผ่แล้วนำไปเผาไฟ เช้าวันรุ่งขึ้นชาวบ้านจะนำข้าวหลามพร้อมกับอาหารคาวหวานไปทำบุญร่วมกันที่วัด
รถไฟใต้ดินตูลูซ
รถไฟใต้ดินตูลูซ (Métro de Toulouse) เป็นเส้นทางรถไฟฟ้าในเมืองตูลูซ แคว้นมีดี-ปีเรเน ประเทศฝรั่งเศส ปัจจุบันประกอบด้วยสองเส้นทาง คือสายเอและสายบี จำนวน 37 สถานี ระยะทาง 28.2 km
สายเอ
สายเอ เปิดให้บริการในเดือนมิถุนายน ค.ศ. 1993 มีจำนวน 18 สถานี :
สายบี
สายบี เปิดให้บริการวันที่ 30 มิถุนายน ค.ศ. 2007 มีจำนวน 20 สถานี :
แมตตี ลี
แมทธิว ลี (Matthew Lee, MBE; เกิด 5 มีนาคม พ.ศ. 2541) เป็นนักกีฬากระโดดน้ำชายชาวอังกฤษ และเป็นผู้ชนะเลิศเหรียญทองโอลิมปิก เขามีความสามารถทั้งการกระโดดน้ำเดี่ยวและกระโดดน้ำแบบคู่ และข้ามรุ่นทั้งกระโดดน้ำสปริงบอร์ดและแพลตฟอร์ม 3 เมตร ลีได้รับรางวัลเหรียญทองจากรายการแพลตฟอร์ม 10 เมตรในการแข่งขันกีฬายุโรป 2015 และรายการแพลตฟอร์ม 10 เมตรคู่ผสมในการแข่งขัน European Diving Championships 2017 และเป็นแชมป์เยาวชนยุโรปสองครั้งในรายการสปริงบอร์ด 3 เมตร ในระดับโลก ลีได้รับรางวัลเหรียญเงินจากรายการแพลตฟอร์ม 10 เมตรคู่ผสมที่การแข่งขันชิงแชมป์โลก 2017 และในการแข่งขันชิงแชมป์โลก 2019 ลีและทอม เดลีย์ได้รับรางวัลเหรียญทองแดงในรายการ 10 เมตรชายคู่ เช่นเดียวกับเหรียญทองในเดือนกรกฎาคมปี พ.ศ. 2564 ในโอลิมปิกฤดูร้อน 2020 ที่โตเกียว
แหล่งข้อมูลอื่น
1998
ฟังก์ชันคันทอร์
ฟังก์ชันคันทอร์ (Cantor function) เป็นฟังก์ชันทางคณิตศาสตร์ซึ่งตั้งชื่อตามนักคณิตศาสตร์ เกออร์ค คันทอร์ ได้แก่ฟังก์ชัน c : [0,1] → [0,1] ซึ่งนิยามโดย
ตัวอย่าง:
กราฟของฟังก์ชันคันทอร์เขียนได้ดังนี้
มาเรีย อันเดอร์กัช
มาเรีย อันเดอร์กัช (4 มิถุนายน ค.ศ. 1912 – 14 กุมภาพันธ์ ค.ศ. 1995) เป็นนักแสดงหญิงชาวเยอรมัน  ซึ่งมาเรีย แสดงภาพยนตร์กว่า 60 เรื่อง ตั้งแต่ปี ค.ศ. 1934 ถึง ค.ศ. 1974
ทรินิตี
ทรินิตี (Trinity) เป็นการทดลองอาวุธนิวเคลียร์ครั้งแรก โดยสหรัฐอเมริกา ในวันที่ 16 กรกฎาคม ค.ศ. 1945   ที่ 35 ไมล์ (56 กม.) ทางตะวันออกเฉียงใต้ของเมืองโซคอร์โร (Socorro) รัฐนิวเม็กซิโก ที่สถานทดสอบทรายขาว (White Sands Proving Ground) กองบัญชาการใกล้กับอัลลาโมกอร์โด (Alamogordo) รัฐนิวเม็กซิโก  การทดสอบทรินนิทีใช้อุปกรณ์แบบพลูโทเนียมระเบิดอยู่ภายใน เหมือนกับที่ใช้ในแฟตแมน  ซึ่งถูกทิ้งเหนือนางาซากิ ประเทศญี่ปุ่น ในวันที่ 9 สิงหาคมปีเดียวกัน ทรินิตีมีแรงระเบิดประมาณ 20 กิโลตันทีเอ็นที
วัดลำบัว
ประวัติ
วัดลำบัว สร้างขึ้นเมื่อ วันที่ 22 เมษายน พ.ศ. 2526 โดยมี นางน้อม ตามสกุล เป็นผู้บริจาคที่ดินให้เป็นที่สร้างวัด และมี นายสำรวย วิงเจริญ กำนันตำบลหันตะเภา เป็นผู้ติดต่อขออนุญาตตั้งวัดจากทางราชการ กระทรวงศึกษาธิการได้ประกาศให้ตั้งวัด เมื่อวันที่ 7 เดือนมิถุนายน พ.ศ. 2536	 โดยสังกัดคณะสงฆ์มหานิกาย มีฐานะเป็นวัดราษฎร์ ได้รับพระราชทานวิสุงคามสีมา วันที่ 13 กรกฎาคม พ.ศ. 2536 เขตวิสุงคามสีมา กว้าง 20 เมตร ยาว 40 เมตร.
เสนาสนะ
นอกจากนี้ ยังมี ฌาปนสถาน 1 หลัง และ หอระฆัง 1 หลัง
กูซีอายัม
กูซีอายัม (kuzi ayam) หรือ อายัมมาซักกูซี (ayam masak kuzi) เป็นอาหารพื้นเมืองในรัฐกลันตัน ประเทศมาเลเซีย ซึ่งมีส่วนผสมหลักคือไก่
ผู้เล่นในฟุตบอลโลกหญิง 2019
นี่คือรายชื่อของ ผู้เล่นใน ฟุตบอลโลกหญิง 2019, เป็นการแข่งขัน ฟุตบอลหญิง ที่จัดขึ้นในประเทศฝรั่งเศสตั้งแต่วันที่ 7 มิถุนายนจนถึงวันที่ 7 กรกฎาคม พ.ศ. 2562. แต่ละชาติจาก 24 ทีมชาติจะถูกแบ่งในทัวร์นาเมนต์ซึ่งมีส่วนร่วมในการแข่งขันต้องจัดการส่งรายชื่อผู้เล่นรอบเบื่องต้นไปยังฟีฟ่าระหว่าง 23 และ 50 ผู้เล่นในวันที่ 26 เมษายน พ.ศ. 2562, โดยที่ฟีฟ่าเองยังไม่ได้ทำการเผยแพร่. จากผู้เล่นรอบเบื้องต้น, แต่ละทีมส่งชื่อรายชื่อผู้เล่นรอบสุดท้าย 23 คน (สามคนต้องเป็นผู้รักษาประตู) ในวันที่ 24 พฤษภาคม พ.ศ. 2562. ฟีฟ่าทำการเผยแพร่รายชื่อรอบสุดท้าย 23 ผู้เล่น, พร้อมกับหมายเลขเสื้อ, บนเว็บไซต์ของพวกเขาไปเมื่อวันที่ 27 พฤษภาคม พ.ศ. 2562. ผู้เล่นในรายชื่อรอบสุดท้ายจะเข้ามาแทนที่โดยผู้เล่นที่มาจากรอบเบื้องต้นเนื่องจากได้รับบาดเจ็บสาหัสหรือเจ็บป่วยมากถึง 24 ชั่วโมงก่อนกำหนดการแข่งขันนัดแรกของแต่ละทีม.
อายุที่ระบุไว้สำหรับผู้เล่นแต่ละคนเปิดเผยเมื่อวันที่ 7 มิถุนายน พ.ศ. 2562, วันแรกของทัวร์นาเมนต์. ตัวเลขของการลงสนามและจำนวนประตูที่ระบุไว้สำหรับผู้เล่นแต่ละคนจะไม่นับรวมในแต่ละนัดที่ลงเล่นหลังจากเริ่มต้นทัวร์นาเมนต์. สโมสรที่ระบุไว้เป็นสโมสรที่มาจากผู้เล่นคนสุดท้ายที่ได้ลงเล่นการแข่งขันก่อนการแข่งขัน.
ฝรั่งเศส
หัวหน้าผู้ฝึกสอน: กอรีน ดียักร์
รายชื่อผู้เล่นรอบสุดท้าย 23 คน ได้ถูกเปิดเผยเมื่อวันที่ 2 พฤษภาคม พ.ศ. 2562
ไนจีเรีย
หัวหน้าผู้ฝึกสอน: 🇸🇪 Thomas Dennerby
รายชื่อผู้เล่นชั่วคราว 27 คน ได้ถูกเปิดเผยเมื่อวันที่ 13 พฤษภาคม พ.ศ. 2562. รายชื่อผู้เล่นรอบสุดท้าย 23 คน ได้ถูกเปิดเผยเมื่อวันที่ 24 พฤษภาคม พ.ศ. 2562.
นอร์เวย์
หัวหน้าผู้ฝึกสอน: 🇸🇪 Martin Sjögren
เกาหลีใต้
หัวหน้าผู้ฝึกสอน: ยุน ท็อก-ยอ
รายชื่อผู้เล่นชั่วคราว 28 คนได้เปิดเผยเมื่อวันที่ 30 เมษายน พ.ศ. 2562. รายชื่อผู้เล่น 23 คนสุดท้ายได้ประกาศเมื่อวันที่ 17 พฤษภาคม พ.ศ. 2562.
จีน
หัวหน้าผู้ฝึกสอน: เจี่ย ซิ่วเฉฺวียน
รายชื่อผู้เล่นชั่วคราว 26 คน ได้ถูกเปิดเผยเมื่อวันที่ 24 พฤษภาคม พ.ศ. 2562. รายชื่อผู้เล่นรอบสุดท้ายได้ประกาศไปเมื่อวันที่ 27 พฤษภาคม.
เยอรมนี
หัวหน้าผู้ฝึกสอน: มาร์ทีนา ว็อส-เท็คเคลินบวร์ค
รายชื่อผู้เล่น 23 คนสุดท้ายได้ประกาศเมื่อวันที่ 14 พฤษภาคม พ.ศ. 2562, ในขณะที่ 5 ผู้เล่นมีชื่อในรายชื่อผู้เล่นที่รอสแตนด์บาย.
แอฟริกาใต้
หัวหน้าผู้ฝึกสอน: Desiree Ellis
รายชื่อผู้เล่น 23 คนสุดท้ายได้ประกาศเมื่อวันที่ 17 พฤษภาคม พ.ศ. 2562.
สเปน
หัวหน้าผู้ฝึกสอน: ฆอร์เฆ บิลดา
รายชื่อผู้เล่น 23 คนสุดท้ายได้ประกาศเมื่อวันที่ 20 พฤษภาคม พ.ศ. 2562.
ออสเตรเลีย
หัวหน้าผู้ฝึกสอน: Ante Milicic
รายชื่อผู้เล่น 23 คนสุดท้ายได้ประกาศเมื่อวันที่ 14 พฤษภาคม พ.ศ. 2562, ในขณะที่ Kyra Cooney-Cross และ Kyah Simon ต่างมีชื่อติดในฐานะผู้เล่นที่รอสแตนด์บาย. Laura Alleway was ruled out due to injury and was replaced by Karly Roestbakken on 6 June 2019.
บราซิล
หัวหน้าผู้ฝึกสอน: Vadão
รายชื่อผู้เล่น 23 คนสุดท้ายได้ประกาศเมื่อวันที่ 16 พฤษภาคม พ.ศ. 2562. On 17 May 2019, Adriana was replaced by Luana due to injury. On 3 June 2019, Fabiana was replaced by Poliana due to injury. On 7 June 2019, Érika was replaced by Daiane Limeira due to injury.
อิตาลี
รายชื่อผู้เล่นชั่วคราว 26 คน ได้ถูกเปิดเผยเมื่อวันที่ 30 เมษายน พ.ศ. 2562. รายชื่อผู้เล่น 23 คนสุดท้ายได้ประกาศเมื่อวันที่ 24 พฤษภาคม พ.ศ. 2562.
อาร์เจนตินา
หัวหน้าผู้ฝึกสอน: การ์โลส บอร์เรโย
รายชื่อผู้เล่นชั่วคราว 26 คน ได้ถูกเปิดเผยเมื่อวันที่ 30 เมษายน พ.ศ. 2562. รายชื่อผู้เล่น 23 คนสุดท้ายได้ประกาศเมื่อวันที่ 22 พฤษภาคม พ.ศ. 2562.
อังกฤษ
หัวหน้าผู้ฝึกสอน: ฟิล เนวิล
ญี่ปุ่น
หัวหน้าผู้ฝึกสอน: อาซาโกะ ทากากูระ
รายชื่อผู้เล่น 23 คนสุดท้ายได้ประกาศเมื่อวันที่ 10 พฤษภาคม พ.ศ. 2562. ริโกะ อูเอกิได้รับบาดเจ็บที่หัวเข่า และซาโอริ ทาการาดะเข้ารับหน้าที่แทนในวันที่ 31 พฤษภาคม 2562
สกอตแลนด์
หัวหน้าผู้ฝึกสอน: เชลลีย์ เคอร์
รายชื่อผู้เล่น 23 คนสุดท้ายได้ประกาศเมื่อวันที่ 15 พฤษภาคม พ.ศ. 2562.
แคเมอรูน
หัวหน้าผู้ฝึกสอน: Alain Djeumfa
รายชื่อผู้เล่นชั่วคราว 26 คน ได้ถูกเปิดเผยเมื่อวันที่ 4 พฤษภาคม พ.ศ. 2562. The final 23-player squad was announced on 24 May 2019.
แคนาดา
หัวหน้าผู้ฝึกสอน: Kenneth Heiner-Møller
รายชื่อผู้เล่น 23 คนสุดท้ายได้ประกาศเมื่อวันที่ 25 พฤษภาคม พ.ศ. 2562. The final 23-player squad was announced on 25 May 2019.
เนเธอร์แลนด์
หัวหน้าผู้ฝึกสอน: Sarina Wiegman
รายชื่อผู้เล่น 23 คนสุดท้ายได้ประกาศเมื่อวันที่ 10 เมษายน พ.ศ. 2562.
นิวซีแลนด์
หัวหน้าผู้ฝึกสอน: Tom Sermanni
รายชื่อผู้เล่น 23 คนสุดท้ายได้ประกาศเมื่อวันที่ 29 เมษายน พ.ศ. 2562. Meikayla Moore was ruled out due to a ruptured Achilles and replaced with Nicole Stratford on 9 June 2019.
ชิลี
หัวหน้าผู้ฝึกสอน: โฮเซ เลเตลิเอร์
รายชื่อผู้เล่น 23 คนสุดท้ายได้ประกาศเมื่อวันที่ 19 พฤษภาคม พ.ศ. 2562. Fernanda Pinilla replaced injured Ana Gutiérrez.
สวีเดน
หัวหน้าผู้ฝึกสอน: Peter Gerhardsson
ไทย
หัวหน้าผู้ฝึกสอน: หนึ่งฤทัย สระทองเวียน
รายชื่อผู้เล่นชั่วคราว 25 คน ได้ถูกเปิดเผยเมื่อวันที่ 16 พฤษภาคม พ.ศ. 2562.
สหรัฐ
หัวหน้าผู้ฝึกสอน: จิล เอลลิส
อาร์เคนสโตน
อาร์เคนสโตน (Arkenstone) เป็นชื่อเพชรดวงหนึ่งในปกรณัมชุดมิดเดิลเอิร์ธ ของ เจ. อาร์. อาร์. โทลคีน ปรากฏในเรื่อง เดอะฮอบบิท โดยเป็นเพชรดวงใหญ่มาก พบที่ใต้ภูเขาโลนลี่ แห่งอาณาจักรเอเรบอร์ โดยธราอินกษัตริย์ของคนแคระ และได้กลายเป็นมรดกประจำตระกูล สืบทอดต่อมาในสายวงศ์ของดูริน เพชรนี้สูญหายไปเมื่อคราวที่มังกรสม็อก บุกโจมตีอาณาจักรเอเรบอร์และยึดเอาทรัพย์สมบัติของพวกคนแคระไปจนหมด
ผู้เล่นในฟุตบอลโลกหญิง 2019
สหรัฐ
รายชื่อผู้เล่น 23 คนสุดท้ายได้ประกาศเมื่อวันที่ 1 พฤษภาคม พ.ศ. 2562. แทนที่การตั้งชื่อผู้เล่นหนึ่งคนในฐานะกัปตันทีม, สหรัฐ Carli Lloyd, Alex Morgan, และ Megan Rapinoe ในฐานะรองกัปตันทีม.
อาร์เคนสโตน
ในเรื่อง เดอะฮอบบิท เมื่อธอริน กษัตริย์คนแคระและพวก ยึดเอเรบอร์คืนมาได้ บิลโบ แบ๊กกิ้นส์ ฮอบบิทที่ร่วมเดินทางไปในภารกิจคราวนั้นในตำแหน่ง "หัวขโมย" กลับขโมยเพชรอาร์เคนสโตนเสียเอง แล้วนำไปให้กษัตริย์เอลฟ์ใช้เป็นเครื่องต่อรองกับธอริน ทำให้ธอรินโกรธมาก อย่างไรก็ดีในภายหลังทั้งหมดสามารถปรับความเข้าใจกันได้ ธอรินเสียชีวิตหลังสงครามห้าทัพ คนแคระนำเพชรนี้ฝังไว้ในหลุมศพข้างกายของธอรินด้วย
ผู้เล่นในฟุตบอลโลกหญิง 2019
ตัวแทนผู้เล่นโดยระบบลีก
ระบบต่างๆ ของลีกกับ 25 หรือมากกว่าผู้เล่นจะเป็นตัวแทนตามด้านล่างนี้.
แยกรายชื่อผู้เล่นตามสโมสร
สโมสรที่มี 10 หรือมีผู้เล่นมากกว่าจะเป็นตัวแทนมีรายชื่ออยู่ด้านล่างนี้.
อาร์เคนสโตน
อ้างอิง
List of Middle-earth objects Liste d'objets de la Terre du Milieu Lista artefaktów Śródziemia Список артефактов Средиземья
ฟลาโวนอยด์
ฟลาโวนอยด์ หรือไบโอฟลาโวนอยด์ เป็นเมทาบอไลต์ที่สองของพืชกลุ่มหนึ่ง ฟลาโวนอยด์เคยถูกเรียกว่า วิตามินพี อาจเนื่องจากผลต่อสภาพให้ซึมผ่านได้ของหลอดเลือดฝอย) ระหว่างกลางคริสต์ทศวรรษ 1930 ถึง 1950 แต่หลังจากนั้นไม่ใช้แล้ว
ในทางเคมี,มีโครงสร้างที่มี 15 คาร์บอนโดยประกอบด้วย 2 วงฟีนิล(A และ B) และ 1 Heterocyclic ring เขียนย่อได้ว่า C6-C3-C6 ตามการเขียนของ IUPAC
ฟาลือ อาร์นไฮม์
ฟาลือ อาร์นไฮม์ (8 มิถุนายน ค.ศ. 1883 – 11 พฤศจิกายน ค.ศ. 1950) เป็นนักแสดงชายชาวเยอรมัน
โรซี แอคบาร์
โรซี โซเฟีย แอคบาร์ เป็นนักการเมืองจากประเทศฟีจี และเป็นสมาชิกรัฐสภาประเทศฟิจิ เคยดำรงตำแหน่งรัฐมนตรีว่าการกระทรวงสาธารณสุขและการบริการการแพทย์ ตั้งแต่วันที่ 6 ตุลาคม ค.ศ. 2014 จนถึงวันที่ 20 พฤศจิกายน ค.ศ. 2018 ปัจจุบันดำรงตำแหน่งรัฐมนตรีว่าการกระทรวงศึกษาธิการ มรดกและศิลปะ ตั้งแต่วันที่ 22 พฤศจิกายน ค.ศ. 2018
แอคบาร์ได้รับการเลือกตั้งให้เป็นสมาชิกรัฐสภาจากการเลือกตั้งในปี ค.ศ. 2014 ด้วยคะแนนเสียง 990 คะแนน และการเลือกตั้งซ่อมในปี ค.ศ. 2018 ด้วยคะแนนเสียง 705 คะแนน
ธอริน โอเคนชิลด์
ธอริน โอเคนชิลด์ (Thorin Oakenshield) เป็นชื่อตัวละครตัวหนึ่งในปกรณัมชุดมิดเดิลเอิร์ธ เรื่อง เดอะฮอบบิท งานประพันธ์ของ เจ. อาร์. อาร์. โทลคีน เป็นกษัตริย์ของคนแคระแห่งมิดเดิลเอิร์ธ สายวงศ์ของดูริน เป็นบุตรของธราอินที่ 2 และเป็นหลานของกษัตริย์ธรอร์
ประวัติตามท้องเรื่อง
ธอรินเกิดในปีที่ 2746 ของยุคที่สามของอาร์ดา เขาเป็นเจ้าชายของอาณาจักรเอเรบอร์ อาณาจักรของคนแคระที่อยู่ทางทิศตะวันออกเฉียงเหนือของป่าเมิร์ควู้ด แต่อาณาจักรนั้นถูกมังกรสม็อกโจมตี เมื่อปีที่ 2770 ของยุคที่สาม ชาวเมืองต้องหลบหนีลี้ภัยไปยังดินแดนต่างๆ ปี 2799 ธอรินในวัย 53 ปี (ซึ่งถือว่ายังเป็นหนุ่มแน่นสำหรับเหล่าคนแคระ) ได้เข้าร่วมในสงครามอซานูบิซาร์ สู้กับพวกออร์คที่ประตูตะวันออกของอาณาจักรมอเรีย โล่ห์ของธอรินพังเสียหาย และเขาเอากิ่งไม้มาใช้ต่างโล่ห์ในการรบ เป็นที่มาของชื่อสมญา โอเคนชิลด์ (หมายถึง โล่ห์ไม้โอ๊ค)
บทบรรยายในหนังสือเล่าถึงธอรินว่า เป็นคนขึงขังเอาจริงเอาจังและค่อนข้างไว้ตัว เขามีพรสวรรค์ในการร้องเพลงเล่นพิณ ในยุคสมัยที่เกิดเหตุการณ์ใน เดอะฮอบบิท (ปี 2941) ธอรินถือว่ามีอายุมากแล้ว แต่ก็ยังเป็นนักรบที่มีฝีมือเยี่ยม เมื่อคราวที่คณะเดินทางถูกพวกโทรลล์จับตัวได้ มีธอรินเพียงคนเดียวที่รอดไปได้ และเขายังต่อสู้กับพวกออร์คในเหมืองใต้ดินอย่างองอาจ
เมื่อพวกเขายึดเอเรบอร์คืนมาได้ บิลโบแอบขโมยเพชรอาร์เคนสโตนไป ธรันดูอิลกษัตริย์เอลฟ์ กับบาร์ด นักธนูชาวเมืองเดล อาศัยเพชรนั้นกลับมาเรียกร้องขอส่วนแบ่งในทรัพย์สมบัติ ทำให้ธอรินโกรธมาก จนกระทั่งดาอิน ไอออนฟุตญาติของเขายกกองทัพคนแคระมาช่วย แต่ก่อนที่ความขัดแย้งจะวุ่นวายไป พวกเขาก็ต้องหันมาร่วมมือกันต่อสู้กับกองทัพออร์คและวาร์กเสียก่อน ทัพคนแคระ เอลฟ์ และมนุษย์รวมตัวกัน พร้อมกับกองกำลังอินทรีและกองกำลังของบียอร์นยกมาสนับสนุนเป็นห้าทัพ เรียกสงครามครั้งนั้นว่า สงครามห้าทัพ แม้ฝ่ายทัพผสมจะได้ชัยชนะ แต่ธอรินได้รับบาดเจ็บสาหัส ก่อนเขาจะตาย ได้ปรับความเข้าใจกับบิลโบ คำพูดสุดท้ายของธอรินคือ "ถ้าพวกเราส่วนมากจะเห็นค่าของอาหาร ความรื่นเริง และการร้องรำทำเพลงยิ่งกว่าขุมทองมหาสมบัติที่สั่งสมกันมา โลกนี้จะน่าอยู่กว่านี้แน่ แต่ไม่ว่ามันจะเศร้าหรือน่าอยู่ ข้าก็จะต้องลาจากไปแล้ว ลาก่อน!" ดาอิน รับตำแหน่งกษัตริย์คนแคระสืบต่อมา เนื่องจากธอรินไม่มีทายาทใดๆเหลือแล้ว
ระหว่างการเดินทางคราวนั้น ธอรินพบดาบเอลฟ์เก่าแก่เล่มหนึ่งชื่อ ออร์คริสต์ (Orcrist) ซึ่งเขาใช้ในการต่อสู้มาตลอดทาง แต่ถูกพวกเอลฟ์ยึดคืนไปเมื่อตอนที่พวกเอลฟ์ป่าจับตัวชาวคณะเดินทางไว้ได้ แต่หลังเสร็จสิ้นสงครามและธอรินตาย พวกเอลฟ์มอบดาบเล่มนี้คืนให้แก่เขา โดยวางเอาไว้เหนือหลุมศพ (ส่วนเพชรอาร์เคนสโตนฝังอยู่ด้วยกันกับร่างของเขา) เพื่อใช้เป็นเครื่องเตือนภัยแก่ชาวคนแคระ เนื่องจากดาบเอลฟ์จะเปล่งแสงสีน้ำเงินเรืองรองเมื่อมีพวกออร์คเข้ามาใกล้
ใน ลอร์ดออฟเดอะริงส์ ตอน มหันตภัยแห่งแหวน แกนดัล์ฟพูดถึงเสื้อเกราะมิธริลที่โฟรโดสวมอยู่ว่า เป็นของขวัญที่ได้รับมาจากธอรินแห่งเอเรบอร์ เสื้อเกราะนี้มีค่าสูงยิ่งกว่าแคว้นไชร์เสียอีก กิมลีเอ่ยปากว่าเสื้อเกราะนี้เป็น "ของขวัญแห่งราชัน"
สปอระดีส
หมู่เกาะสปอระดีส (Βόρειες Σποράδες; Sporades) เป็นหมู่เกาะนอกชายฝั่งตะวันออกของประเทศกรีซ ทางตะวันออกเฉียงเหนือของเกาะยูบีอา ในทะเลอีเจียน ประกอบด้วยเกาะ 24 เกาะ เป็นเกาะที่ไม่มีคนอาศัยอย่างถาวร 4 เกาะ คือเกาะอโลนิสซอส เกาะสเกียทอส เกาะสโกเพลอส และเกาะสไกรอส
ถวิล จันทร์ประสงค์
ถวิล จันทร์ประสงค์ (13 กุมภาพันธ์ พ.ศ. 2475 – 18 มีนาคม พ.ศ. 2555) อดีตสมาชิกสภาผู้แทนราษฎรจังหวัดนนทบุรี 5 สมัย และอดีตรัฐมนตรีช่วยการกระทรวงเกษตรและสหกรณ์
ประวัติ
ถวิล จันทร์ประสงค์ เกิดเมื่อวันที่ 13 กุมภาพันธ์ พ.ศ. 2475 จบการศึกษาทางด้านเกษตรศาสตร์และนิติศาสตร์จากโรงเรียนฝึกหัดครูสกลนคร เป็นสมาชิกสภาผู้แทนราษฎร (ส.ส.) 6 สมัย ของจังหวัดนนทบุรี คือ ในปี พ.ศ. 2522, พ.ศ. 2526, พ.ศ. 2531, พ.ศ. 2535/1, พ.ศ. 2535/2 และพ.ศ. 2538 โดยในระยะสุดท้ายนี้ได้ดำรงตำแหน่งรัฐมนตรีช่วยว่าการกระทรวงเกษตรและสหกรณ์ในรัฐบาลชุดที่มีชวน หลีกภัย เป็นนายกรัฐมนตรี
ชีวิตส่วนตัว ถวิลสมรสกับนางพิมพา จันทร์ประสงค์ มีบุตร-ธิดาทั้งหมด 6 คน ในระยะหลังถวิลได้วางมือทางการเมือง โดยหันไปทำธุรกิจอสังหาริมทรัพย์ที่จังหวัดภูเก็ต และถูกศาลล้มละลายกลางพิพากษาให้พิทักษ์ทรัพย์ในปี พ.ศ. 2553
ถวิลถึงแก่อนิจกรรมเมื่อวันที่ 18 มีนาคม พ.ศ. 2555 ในเวลา 21.30 น. ที่โรงพยาบาลบำรุงราษฎร์ ด้วยโรคเบาหวานและความดัน สิริอายุ 80 ปี
Xh (ทวิอักษร)
ตัวอักษร Xh/xh เป็นหนึ่งทวิอักษร ที่มี อักษรละติน X และ H ที่ใช้ในภาษาแอลเบเนีย จะออกเสียงเป็น /d͡ʒ/
Xh ตัวที่ 33 ของภาษาแอลเบเนีย
ที่มา
อักษรละตินถูกคิดค้นมาเป็นทวิอักษรในระบบการเขียนได้เป็นคำยืม
อะโรเมติกส์ (ประเทศไทย)
บริษัทอะโรเมติกส์ (ประเทศไทย) จำกัด(มหาชน) เป็นบริษัทที่ดำเนินโครงการผลิตสารอะโรเมติกส์ (Aromatics)   แห่งแรกของประเทศไทย ก่อตั้งเมื่อวันที่ 25 ธันวาคม พ.ศ. 2532 ตามนโยบายพัฒนาอุตสาหกรรม ปิโตรเคมีระยะที่ 2 ของประเทศ โดยในระยะเริ่มต้นมีผู้ถือหุ้น ประกอบด้วยการปิโตรเลียมแห่งประเทศไทย ร้อยละ 25 บริษัท ไทยออยล์ จำกัด ร้อยละ 40 และ บริษัท เอ็กซอนเคมีคัล อีสเทอร์น จำกัด ร้อยละ 35 ปัจจุบันบริษัทอะโรเมติกส์ได้ควบรวมเป็นบริษัทใหม่เมื่อ 27 ธันวาคม พ.ศ. 2550  กล่าวคือ  บริษัท อะโรเมติกส์(ประเทศไทย)หรือ ATC  ควบรวมกับ   บริษัท โรงกลั่นน้ำมันระยอง หรือRRC  เป็น บริษัท ปตท.อะโรเมติกส์และการกลั่น หรือ PTTAR
หลอดเลือดดำผิว
หลอดเลือดดำชั้นผิว (Superficial vein) เป็นคำที่ใช้อธิบายหลอดเลือดดำที่อยู่ชิดกับพื้นผิวของลำตัว ซึ่งต่างกับหลอดเลือดดำอีกชนิดหนึ่งที่อยู่ลึกลงไปจากผิวหนัง เรียกว่าหลอดเลือดดำชั้นลึก (deep vein)
หลอดเลือดดำชั้นผิวจะไม่ทอดคู่กับหลอดเลือดแดงเหมือนกับหลอดเลือดดำชั้นลึกที่จะมีลักษณะเป็น venae comitantes หรือลักษณะทอดคู่ขนาบหลอดเลือดแดงที่มีชื่อเดียวกัน
หลอดเลือดดำชั้นผิวมีความสำคัญในทางสรีรวิทยาในแง่การระบายความร้อนให้แก่ร่างกาย เมื่อร่างกายมีอุณหภูมิสูงขึ้น ร่างกายจะลัดเลือดจากหลอดเลือดดำชั้นลึกมายังหลอดเลือดดำชั้นตื้นเพื่อระบายความร้อนออกไปยังสิ่งแวดล้อม หลอดเลือดดำชั้นผิวสามารถมองเห็นได้จากผิวหนัง โดยเฉพาะเมื่ออวัยวะนั้นอยู่ต่ำกว่าระดับหัวใจ หลอดเลือดดำชั้นผิวจะพองออก สังเกตได้เมื่อเรายกแขนขึ้นเหนือระดับหัวใจ เลือดจะไหลออกจากหลอดเลือดนั้น แต่เมื่อเราวางแขนลงในระดับต่ำกว่าหัวใจ เลือดจะไหลกลับเข้ามาใหม่ หลอดเลือดนี้สามารถเห็นได้ชัดขึ้นเมื่อเรายกของหนักๆ
ในทางสรีรวิทยา หลอดเลือดดำชั้นผิวนี้ไม่มีความสำคัญเท่าหลอดเลือดดำชั้นลึก เพราะขนส่งเลือดในปริมาณน้อยกว่า และบางครั้งหลอดเลือดนี้สามารถตัดเอาออกได้โดยไม่ก่อให้เกิดความผิดปกติใดๆ เรียกว่าวิธี vein stripping ซึ่งเป็นการรักษาหลอดเลือดดำขอด (varicose vein) ที่ใช้กันในปัจจุบัน
ชูโด ทาเกชิ
ชูโด ทาเกชิ (18 สิงหาคม พ.ศ. 2492 - 29 ตุลาคม พ.ศ. 2553) เป็นนักเขียนบท และ นักประพันธ์ ชาวญี่ปุ่น เป็นที่รู้จักในอนิเมะคือเรื่อง โปเกมอน (อนิเมะ) ช่วงปี พ.ศ. 2540 - พ.ศ. 2545 เขาเป็นสมาชิกของสมาคมนักเขียนแห่งประเทศญี่ปุ่น ชูโด ทาเกชิ เสียชีวิตลงเมื่อตอนเช้าวันที่ 29 ตุลาคม พ.ศ. 2553 เมืองนาระ จังหวัดนาระ ประเทศญี่ปุ่น สาเหตุเสียชีวิต เลือดออกใต้เยื่อหุ้มสมองชั้นกลาง
เตรนอูร์บาโน
รถไฟฟ้าเขตเมืองซานฮวน หรือที่เรียกว่า เตรนอูร์บาโน (Tren Urbano) เป็นเส้นทางรถไฟฟ้าแบบอัตโนมัติในกรุงซานฮวน เมืองหลวงของดินแดนปวยร์โตรีโก สหรัฐ ระยะทาง 10.7 ไมล์ (17.2 กิโลเมตร) รับส่งกระแสไฟฟ้าโดยใช้รางที่สาม ปัจจุบันมีหนึ่งเส้นทาง 16 สถานี
นภา เกียรติวันชัย
แชมป์โลกคนที่ 13
นภามีชื่อจริงว่า สุวิทย์ แซ่ตั้ง เกิดเมื่อวันที่ 27 กรกฎาคม พ.ศ. 2510 ที่อำเภอโชคชัย จังหวัดนครราชสีมา มีพี่น้องทั้งหมด 8 คน เป็นชาย 7  หญิง 1 คน ซึ่งพี่น้องที่เป็นชายทั้ง 7 คนนั้นถูกฝึกให้เป็นนักมวยไทยทั้งหมด เพราะครอบครัวของนภามีกิจการค่ายมวยชื่อ "ลูกโชคชัย" กระทั่งอายุได้ 14 ปี จึงเริ่มเข้าสู่วงการมวยอย่างจริงจัง เริ่มชกครั้งแรก ได้ค่าตัวแค่ 50 บาท ตระเวนชกมวยไทยอยู่ในละแวกจังหวัดนครราชสีมาร่วม 200 กว่าครั้ง จนเริ่มมีชื่อเสียงภายในจังหวัด จึงเดินทางเข้ากรุงเทพมหานครด้วยวัย 19 ปีตามพี่ชาย  โดยสังกัดค่าย "ลูกมาตุลี" ของ "แก้ว โคซี่" แก้ว ดุสิตรัตนกุล  เป็นผู้จัดการ ขึ้นชกที่เวทีลุมพินีหลายครั้ง แต่ไม่ประสบความสำเร็จ ชกแพ้มากกว่าชนะ ในชื่อ "โชคชัยจิ๋ว ณ พัทยา" จึงมีชื่อที่แฟนมวยเรียกกันติดปากว่า ไอ้จิ๋ว โดยชกครั้งสุดท้ายถึงขั้นกรามหัก จึงหันมาชกมวยสากล โดยขึ้นชกครั้งแรกเมื่อ 7 สิงหาคม พ.ศ. 2530 ชนะคะแนน จอมพิชิต เกียรติธวัช จากนั้น ชกชนะรวดอีก 3 ครั้ง "บึ๊กอึ่ง" สหสมภพ ศรีสมวงศ์ ในขณะนั้นสร้างนักมวยหลายคนประสบความสำเร็จเป็นแชมป์โลก ได้สนับสนุนนภา โดยได้ชิงแชมป์อินเตอร์เนชั่นแนล (แชมป์เงา) รุ่นสตอร์วเวท ของสภามวยโลก (WBC) ที่อินโดนีเซีย ซึ่งนภาชนะคะแนน นิโก โธมัส ได้แชมป์มาครอง
เมื่อได้แชมป์อินเตอร์ฯ มาแล้ว ได้ป้องกันตำแหน่งแชมป์ครั้งหนึ่ง จึงได้มีโอกาสขึ้นชิงแชมป์โลกของจริงในรุ่นนี้ กับ ฮิโรกิ อิโอกะ เจ้าของตำแหน่งชาวญี่ปุ่น ที่เมืองโอซากะ ซึ่งนภาที่ผ่านมาชกมวยสากลมาเพียง 6 ไฟท์ เท่านั้นเอง กลับทำได้ดีกว่า น่าจะเป็นผู้ชนะ แต่เมื่อผลการรวมคะแนนออกมา กลับกลายเป็นเสมอกันไป อีกทั้งกรรมการห้ามบนเวทีได้ยุติการชกไปในยกที่ 12 ซึ่งเป็นยกสุดท้าย ทั้งที่มีเวลาเหลืออีกประมาณ 32 วินาที ทำให้การชกครั้งนี้ได้มีการประท้วงกันอย่างรุนแรงลุกลามไปถึงขั้นที่มีการประท้วงกันถึงหน้าสถานทูตญี่ปุ่นในประเทศไทย โดยผู้ขับรถแท็กซี่  ในที่สุด สภามวยโลกได้ตัดสินให้มีการชกนัดล้างตาอีกครั้ง ในคราวนี้ นภาสามารถทำได้ และเป็นผู้ชนะไป กลายเป็นแชมป์โลกคนที่ 13 ของไทย และเป็นคนที่สองที่สามารถได้แชมป์ถึงต่างแดน (คนแรกคือ แสนศักดิ์ เมืองสุรินทร์ ได้แชมป์สมัยที่ 2 จากสเปน) แต่เมื่อได้แชมป์มา นภา ก็ครองตำแหน่งอยู่ได้ไม่ถึงปี หลังจากป้องกันตำแหน่งครั้งแรกและกลับไปที่ญี่ปุ่นเพื่อป้องกันตำแหน่งกับ ฮิโรกิ อิโอกะ คู่ปรับเดิมแล้ว นภาก็ไปเสียตำแหน่งด้วยการแพ้น็อกในยกที่ 12 ในการป้องกันครั้งที่ 2 กับ ชเว จอม-ฮวัน นักมวยชาวเกาหลีใต้ ถึงโซล ประเทศของผู้ท้าชิงเอง
หลังเสียแชมป์โลก
หลังจากเสียตำแหน่งไปแล้ว นภาขึ้นชกอุ่นเครื่องชนะคะแนน โรลันโด ปัสกวา ก่อนจะได้ไปชิงแชมป์โลกกับฮิเดยูกิ โอฮาชิ เมื่อ 8 มิถุนายน พ.ศ. 2533 ซึ่งนภาเป็นฝ่ายแพ้คะแนนไป จากนั้น นภาขึ้นชกชนะคะแนน ไฮเม อาลีควิน อีกเพียงครั้งเดียวเมื่อ 27 กันยายน พ.ศ. 2533 นภาก็เลิกชกมวยไปเป็นนักร้องตามคาเฟ่อยู่ระยะหนึ่งในที่สุดก็กลับมาชกมวยอีกครั้งหนึ่งเมื่อ 5 ตุลาคม พ.ศ. 2534 ชนะคะแนนปาร์ก ยองพิลจากเกาหลีใต้ ชกชนะอีก 2 ครั้ง นภาก็ได้ไปชิงแชมป์โลกที่สหรัฐเมื่อ 14 กันยายน พ.ศ. 2535 แพ้น็อก อุมเบร์โต กอนซาเลซ ยก 2 ที่ลอสแอนเจลิส ในการชิงแชมป์โลกรุ่นไลท์ฟลายเวท (108 ปอนด์) WBC จากนั้น ไปชกที่ญี่ปุ่นเมื่อ 20 พฤศจิกายน พ.ศ. 2535 แพ้น็อค อลา วิลล่ามอร์ ยก 2 นภาจึงเลิกชกมวยไปอีกครั้ง
นภาไปเป็นนักร้องตามคาเฟ่อีก แต่เนื่องจากรายได้จากการเป็นนักร้องไม่มั่นคง นภาจึงพยายามกลับมาชกมวยอีกแม้สภาพร่างกายจะไม่ไหว โดยหันมาใช้ชื่อ "นภา เกียรติสมภพ" ขึ้นชกเมื่อ 14 ธันวาคม พ.ศ. 2539 ชนะคะแนน รามิล นีลเก หลังจากนั้นนภามีปัญหาเกี่ยวกับดวงตาจึงต้องหยุดชกไปอีก จนใน พ.ศ. 2540 ญี่ปุ่นได้ติดต่อนภาไปชกนอกรอบกับนักมวยของตน ซึ่งนภาได้เดินทางไปชกกับคัง ชอลโฮ นักมวยเกาหลีเหนือ เมื่อ 14 ธันวาคม พ.ศ. 2540 และเป็นฝ่ายแพ้คะแนนไป หลังจากนั้น นภาได้ไปชกที่ญี่ปุ่นอีก 3 ครั้ง ซึ่งนภาแพ้แบบไม่ครบยกทั้งสิ้น หลังจากที่ขึ้นชกครั้งสุดท้าย เมื่อ 28 ตุลาคม พ.ศ. 2543 แพ้น็อค โอชิยากิ มัตซึมูระ ยก 7 แล้ว นภาก็ไม่ได้ขึ้นชกมวยอีกเลย
เทศมณฑลบอวี
บอวี เป็นเทศมณฑลในจังหวัดฆูเซสถาน ประเทศอิหร่าน มีโมลลอซอนีเป็นเมืองหลัก เทศมณฑลนี้แยกจากเทศมณฑลแอฮ์วอซใน พ.ศ. 2553 จากสำมะโน พ.ศ. 2549 เทศมณฑลนี้มีประชากร 81,666 คนใน 14,444 ครัวเรือน เทศมณฑลนี้แบ่งออกเป็น 2 อำเภอ ได้แก่ อำเภอกลางและอำเภอเวย์ส และมี 3 เมือง ได้แก่ โมลลอซอนี, เชย์บอน และเวย์ส
เส้นเมริเดียนที่ 45 องศาตะวันออก
เส้นเมริเดียนที่ 45 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปยุโรป ทวีปเอเชีย ทวีปแอฟริกา มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 45 องศาตะวันออกลากผ่านพื้นที่ดังนี้:
! scope="col" width="115" | พิกัด ! scope="col" | ประเทศ ดินแดน หรือพื้นน้ำ ! scope="col" | หมายเหตุ ! scope="row" style="background:#b0e0e6;" | มหาสมุทรอาร์กติก ! scope="row" | 🇷🇺 ! scope="row" style="background:#b0e0e6;" | ทะเลแบเร็นตส์ ! scope="row" | 🇷🇺 ! scope="row" style="background:#b0e0e6;" | ทะเลแบเร็นตส์ ! scope="row" | 🇷🇺 ! scope="row" | ! scope="row" | 🇦🇲 ! scope="row" | 🇦🇿 ! scope="row" | 🇦🇲 ! scope="row" | 🇦🇿 ! scope="row" | 🇮🇷 ! scope="row" | 🇮🇶 ! scope="row" | 🇸🇦 ! scope="row" | 🇾🇪 ! scope="row" style="background:#b0e0e6;" | มหาสมุทรอินเดีย ! scope="row" | 🇸🇴 ! scope="row" | 🇪🇹 ! scope="row" | 🇸🇴 ! scope="row" style="background:#b0e0e6;" | มหาสมุทรอินเดีย ! scope="row" | 🇲🇬 ! scope="row" style="background:#b0e0e6;" | มหาสมุทรอินเดีย ! scope="row" style="background:#b0e0e6;" | มหาสมุทรใต้ ! scope="row" | แอนตาร์กติกา
หลอดเลือดดำลึก
หลอดเลือดดำชั้นลึก (Deep vein) เป็นคำที่ใช้อธิบายหลอดเลือดดำที่อยู่ลึกลงไปในร่างกาย ต่างจากหลอดเลือดดำที่อยู่ใกล้กับพื้นผิวของร่างกายที่เรียกว่าหลอดเลือดดำชั้นผิว
หลอดเลือดดำชั้นลึกมักจะอยู่ข้างหลอดเลือดแดงที่มีชื่อเดียวกัน (เช่น หลอดเลือดดำต้นขา (femoral vein) ที่อยู่ข้างหลอดเลือดแดงต้นขา (femoral artery)) เรียกลักษณะหลอดเลือดดำนี้ว่า venae comitantes หลอดเลือดดำชนิดนี้จะลำเลียงเลือดได้เป็นปริมาณมาก การอุดตันของหลอดเลือดดำชั้นลึกมักทำให้เกิดภาวะหลอดเลือดมีลิ่มเลือด (thrombosis) ซึ่งอันตรายถึงชีวิต การอุดตันของหลอดเลือดดำชั้นลึกนี้มีคำเรียกเฉพาะว่า deep vein thrombosis
บัวแฉกใหญ่
บัวแฉกใหญ่ แพร่กระจายตั้งแต่ออสเตรเลีย โพลีเนเซีย มาเลเซีย เวียดนาม กัมพูชา ไต้หวันและหมู่เกาะริวกิวในประเทศญี่ปุ่น พบในประเทศไทยทางภาคใต้ และเกาะช้าง จังหวัดตราด
ระบบเวลาจริง
อาจมองได้ว่า ระบบเวลาจริง คือระบบที่แอปพลิเคชันทำงานภายใต้เงื่อนไขวิกฤตของภารกิจ ตัวอย่างของระบบเวลาจริง เช่น เบรกแบบไม่ล็อก โดนเงื่อนไขด้านเวลาจริงของระบบนี้คือ ระบบจะต้องปล่อยเบรกเพื่อป้องกันไม่ให้ล้อเกิดการล็อกและต้องอยู่ในเวลาที่กำหนดด้วย อาจกล่าวได้ว่า ระบบเวลาจริงจะทำงานล้มเหลว หากว่าไม่สามารถทำงานที่ได้รับมอบหมายได้ทันเส้นตาย ดังนั้น ในระบบเวลาจริงนั้น เส้นตายมีความสำคัญมาก โดยไม่สนใจว่าระบบจะมีโหลดมากน้อยเพียงใด
실시간 Real-time Системы реального времени Reálny čas
เซตม็องแดลโบรต
เซตม็องแดลโบรต (Mandelbrot set) คือ เซตของจุดในระนาบเชิงซ้อนที่เรียงตัวเป็นแฟร็กทัล ในทางคณิตศาสตร์นิยามเซตม็องแดลโบรต คือ เซตของค่าจำนวนเชิงซ้อน c ซึ่งให้ทางเดินของ 0 ภายใต้การส่งวนซ้ำของ ฟ้งก์ชันกำลังสอง (quadratic function) z2 + c  มีค่าจำกัด
นอกจากแวดวงคณิตศาสตร์แล้ว เซตม็องแดลโบรตก็เป็นที่รู้จักแพร่หลาย เนื่องมาจากความสวยงามของมัน และโครงสร้างที่ซับซ้อน อันเกิดจากนิยามที่มีรูปแบบง่าย ๆ นักคณิตศาสตร์ เบอนัว ม็องแดลโบรต และนักคณิตศาสตร์อื่นอีกหลายท่าน ได้พยายามนำคณิตศาสตร์แขนงนี้มาเผยแพร่ให้เป็นที่รู้จักในวงกว้าง
ประวัติ
เซตมาตัดบรอถูกจัดอยู่ในหัวข้อพลศาสตร์เชิงซ้อน ซึ่งเป็นสาขาที่เริ่มศึกษาโดยนักคณิตศาสตร์ชาวฝรั่งเศส ปิแอร์ ฟาตู และ กาสตง จูเลีย ในช่วงต้นของศตวรรษที่ 20 โรเบิรต์ บรูค และ ปีเตอร์ มาเทลสกี เป็นผู้วาดรูปเซตนี้เป็นครั้งแรกในการศึกษากรุปไคลน์ในปี ค.ศ. 1978
นิยาม
เซตม็องแดลโบรต M นิยามโดยควาดราติกโพลิโนเมียลเชิงซ้อน ที่กำหนดโดย โดยที่ c เป็นตัวเลขเชิงซ้อน สำหรับ c แต่ละค่า พิจารณาพฤติกรรมของลำดับ โดยการ วนซ้ำฟังก์ชัน f_c(z) เริ่มต้นที่ z = 0 ซึ่งเป็นได้สองกรณีคืออาจมีค่าสู่อนันต์ หรือ มีค่าจำกัดภายในวงกลมรัศมีหนึ่ง ๆ เซตม็องแดลโบรต คือเซตของจุด c ทุกจุดที่ไม่เข้าสู่อนันต์
นิยามอย่างเป็นทางการหนึ่งคือ ถ้า f^n_c(z) คือไอเทอเรทที่ n ของฟังก์ชัน f_c(z) (หมายถึงคอมโพสิทฟังก์ชัน f_c(z) ของตัวมันเอง n ครั้ง) เซตม็องแดลโบรตเป็นซับเซตของระนาบเชิงซ้อนที่ถูกกำหนดโดย
ในทางคณิตศาสตร์ เซตม็องแดลโบรตเป็นเพียงเซตของจำนวนเชิงซ้อน จำนวน c จะอยู่ในเซต M หรือไม่อยู่อย่างใดอย่างหนึ่ง ภาพของเซตม็องแดลโบรตสามารถสร้างได้โดยกำหนด c ที่อยู่ใน M ให้เป็นสีดำ นอกนั้นเป็นสีขาว ภาพที่มีสีสันสวยงามขึ้นที่พบเห็นบ่อย ๆ สร้างโดยการกำหนดสีต่าง ๆ แทนอัตราเร็วที่จุดมีค่าเข้าสู่อนันต์
สนามกีฬามัคแมน
สนามกีฬามัคแมน (McMahon Stadium, Stade des McMahon) ตั้งอยู่ที่เมืองแคลกะรี แคนาดา เป็นสนามกีฬาขนาดใหญ่อันดับที่ 4 ของแคนาดา
ในปี ค.ศ. 1988 สนามกีฬาแห่งนี้เป็นสนามกีฬาหลักของโอลิมปิกฤดูหนาว 1988
ทากุ ยาชิโระ
ทากุ ยาชิโระ (八代 拓, やしろ たく, 6 มกราคม 1993 -) เป็นนักพากย์ชายชาวญี่ปุ่น
เกิดที่เมืองโมริโอกะ จังหวัดอิวาเตะ อยู่สังกัดวิมส์
คนธรรพ์
คนธรรพ์ (गन्धर्व Gandharva) เป็นอมนุษย์จำพวกหนึ่ง ตามคติในศาสนาพุทธและศาสนาฮินดู
ศาสนาฮินดู
ศาสนาฮินดูเชื่อว่า คนธรรพ์มีกำเนิดจากพระพรหม แต่บางทีก็ว่าเป็นโอรสพระกัศยปเทพบิดรกับนางอริษฏา ตามปกติพวกคนธรรพ์มีบ้านเมืองของตนเองอยู่ระหว่างสวรรค์และโลกมนุษย์ คือ คนธรรพโลก และกล่าวว่าเป็นพวกมีนิสัยเป็นเจ้าชู้ มีเสน่ห์ทำให้ผู้หญิงหลงรัก เป็นผู้มีวาทศิลป์ จึงเป็นผู้ส่งสารระหว่างเทพกับมนุษย์ คนธรรพ์มีหน้าที่ปรุงน้ำโสม (เหล้าเทวดา) สำหรับเทวดาเสวย และพวกที่อยู่บนสวรรค์ของพระอินทร์ มีหน้าที่ขับร้องและเล่นดนตรีบำเรอเทวดา ดังนั้นวิชาดนตรีจึงได้ชื่อว่าคนธรรพวิทยา และคนธรรพเวท
ในวรรณคดีสันสกฤตรุ่นหลังบางทีก็เอาพวกคนธรรพ์ไปปนกับพวกกินนร ในตำราดนตรีของอินเดียว่ากินนรมีหน้าที่ทำเพลงดนตรี คนธรรพ์เป็นผู้ร้องลำนำ และนางอัปสรเป็นผู้ทำระบำ รูปร่างคนธรรพ์ของชาวฮินดู มีรูปตามที่เขียนไว้ ตอนบนเป็นมนุษย์ตอนล่างเป็นนกคล้ายรูปนางกินนรของไทย ส่วนรูปกินนรของฮินดู มีหน้าเป็นม้าตัวเป็นคน
ศาสนาพุทธ
ในทางศาสนาพุทธ ถือว่าคนธรรพ์เป็นเทพชั้นจาตุมหาราชิกาจำพวกหนึ่ง คนธรรพ์ชั้นสูงอาศัยบนสวรรค์ชั้นจาตุมหาราชิกา เช่น ปัญจสิขเทพบุตร เป็นบริวารของท้าวธตรฐ คนธรรพ์ชั้นกลางอาศัยอยู่บนอากาศและป่าหิมพานต์ คนธรรพ์ชั้นล่างอาศัยบนโลกมนุษย์ โดยสถิตอยู่ภายในส่วนต่าง ๆ ของต้นไม้ที่มีกลิ่นหอม แม้ต้นไม้นั้นจะถูกโค่นลงแล้ว คนธรรพ์ก็ยังสิงสถิตภายในไม้นั้นได้ เช่น นางไม้ นางตานี แม่ย่านาง เป็นต้น บุคคลทั้งหลาย หากทำทาน รักษาศีล แต่มีจิตผูกพันในกามราคะ ทั้งยังเชี่ยวชาญในดนตรี ศิลปะ นาฏศิลป์ วรรณกรรมทั้งหลาย หรือมีใจชื่นชมยินดี ในเทวดาหมู่คนธรรพ์ ผู้นั้นเมื่อตายแล้วย่อมเป็นสหายของคนธรรพ์ คนธรรพ์ทั้งหมดเป็นบริวารของท้าวธตรฐผู้เป็นโลกบาลประจำทิศตะวันออก
วรรณคดีไทย
ในวรรณคดีไทย คนธรรพ์เป็นชาวสวรรค์ที่ชำนาญในวิชาดนตรีและขับร้อง และคนธรรพ์ที่เป็นหัวหน้าของเหล่าคนธรรพ์ เรียกว่า ประคนธรรพ์ หรือ ประคนธรรพ หรือ ประโคนธรรพ์ หรือ ประโคนธรรพ
กูดเครือ
กูดเครือ เป็นเฟินหายากชนิดหนึ่ง และเป็นพืชถิ่นเดียวในประเทศไทย พบในป่าเบญจพรรณในจังหวัดแพร่และจังหวัดเชียงราย
ลี เดวิส
ลี ฮิววิตสัน เดวิส (Legh Hewitson Davis; เกิดเมื่อวันที่ 19 กันยายน ค.ศ. 1940) เป็นอดีตนักการเมืองจากประเทศออสเตรเลีย สังกัดพรรคเสรีนิยม เป็นสมาชิกสภานิติบัญญัติแห่งชาติประจำรัฐเซาท์ออสเตรเลีย ตั้งแต่ ค.ศ. 1979 จนกระทั่งถึง ค.ศ. 2002 ก็ได้ประกาศวางมือทางการเมือง
แคโรไลนา (ชื่อ)
แคโรไลนา เป็นชื่อเพศหญิงที่ใช้ในภาษาสเปน, อังกฤษ, อิตาลี, โปรตุเกส, โปแลนด์, เช็ก, สโลวัก, เยอรมัน, แกลีเซีย, ดัตช์ และฝรั่งเศส ซึ่งมาจากชื่อเพศชายว่ากาโรลุส ซึ่งเป็นคำที่แปลงเป็นลาตินจากชาล์ส โดยทั่วไปมีความหมายว่า 'คนอิสระ'  หรือ 'ผู้มีกรรมสิทธิ์' อย่างไรก็ตาม ในภาษาฝรั่งเศสมีความหมายว่า 'เสียงเพลงแห่งความสุขหรือความสนุก' หรือในภาษาสเปนว่า 'หญิงสาวที่สวยที่สุดของเมือง'
สนามกีฬาไรซ์-เอ็กเคิลส์
ในปี ค.ศ. 2002 สนามกีฬาแห่งนี้เป็นสนามกีฬาหลักของโอลิมปิกฤดูหนาว 2002